****

**คู่มือบริการประชาชน**

**สำหรับติดต่อราชการกองช่าง**

**เทศบาลตำบลสันปูเลย**

**อำเภอดอยสะเก็ด จังหวัดเชียงใหม่**

กองช่าง เทศบาลตำบลสันปูเลย

อำเภอดอยสะเก็ด

จังหวัดเชียงใหม่

โทร. 053-011640

**คู่มือบริการประชาชน**

**สำหรับติดต่อราชการกองช่าง**



1. การขออนุญาตก่อสร้าง ดัดแปลง รื้อถอน และต่ออายุใบอนุญาตอาคารที่มีความสูงไม่เกิน 23 เมตร และมีพื้นที่รวมกันไม่เกิน 10,000 ตารางเมตร

2. การขออนุญาตตัดคันหินทางเท้าใช้ที่สาธารณะ เชื่อมทาง เชื่อมท่อระบายน้ำ

3. การขออนุญาตขุดดิน ถมดิน (พื้นที่เกิน 2,000 ตารางเมตร)

4. การร้องเรียนเรื่องที่อยู่ในความดูแลของกองช่าง

**การขออนุญาตก่อสร้าง ดัดแปลง รื้อถอน และต่ออายุใบอนุญาตอาคาร**

**ที่มีความสูงไม่เกิน 23 เมตร และมีพื้นที่รวมกันไม่เกิน 10,000 ตารางเมตร**

หลักฐาน

* 1. ผังบริเวณ แบบแปลน และรายการประกอบแบบแปลนแสดงรายละเอียดอาคาร ที่ขออนุญาต (จำนวน 2 ชุด)
* 2. แบบคำขออนุญาตก่อสร้างอาคาร ดัดแปลงอาคาร หรือรื้อถอนอาคาร (แบบ ข.1) หรือแบบคำขอต่ออายุใบอนุญาตฯ (แบบ ข.5) กรณีผู้ขออนุญาตเป็นบริษัทหรือ นิติบุคคลจะต้องให้กรรมการผู้มีอำนาจลงนามในเอกสารและประทับตราบริษัทให้กรรมการผู้มีลงนามในเอกสารและประทับตราบริษัท
* 3. สำเนาหนังสือรับรองบริษัท หรือนิติบุคคลแสดงกรรมการผู้มีอำนาจลงนามและวัตถุประสงค์ทุกหน้าที่ มีอายุไม่เกิน 6 เดือน และให้กรรมการผู้มีอำนาจลงนามรับรองสำเนาพร้อมประทับตราบริษัท
* 4. สำเนาหรือภาพถ่ายโฉนดที่ดินกับต้นฉบับทุกหน้า (ห้ามย่อหรือขยายส่วน) และเจ้าของที่ดินลงนามรับรองสำเนาทุกหน้า (กรณีเจ้าของที่ดินเป็นบริษัทหรือนิติบุคคลจะต้องให้กรรมการผู้มีอำนาจลงนามรับรองสำเนาทุกหน้าพร้อมประทับตราบริษัทในเอกสาร)
* 5. หนังสือแสดงความยินยอมของเจ้าของที่ดินให้ก่อสร้างอาคารในที่ดิน (กรณีผู้ขออนุญาตไม่ใช่เจ้าของที่ดิน)
* 6. สำเนาประจำตัวประชาชนและสำเนาทะเบียนบ้านของผู้ขออนุญาต ผู้รับมอบอำนาจ ผู้มีอำนาจลงนามแทนนิติบุคคลและเจ้าของที่ดิน พร้อมลงนามรับรองสำเนาทุกหน้า
* 7. หนังสือรับรองพร้อมสำเนาหรือภาพถ่ายใบอนุญาตเป็นผู้ประกอบวิชาชีพวิศวกรรม ควบคุมหรือวิชาชีพสถาปัตยกรรมควบคุมเฉพาะ กรณีที่เป็นอาคาที่มีลักษณะขนาดประเภทวิชาชีพวิศวกรรมควบคุมและสถาปัตยกรรมควบคุมแล้วแต่กรณี
* 8. รายการคำนวณโครงสร้างของวิศวกรรมควบคุม (กรณีเป็นอาคารที่ก่อสร้างด้วยวัสดุถาวรวัสดุทนไฟเป็นส่วนใหญ่) พร้อมวิศวกรรมผู้คำนวณโครงสร้างลงนามรับรองสำเนาทุกหน้า
* 9. หนังสือแสดงความยินยอมของผู้ควบคุมงานตามมาตรา 29 ทวิ (แบบ น.4)
* 10. กรณีอาคารที่อยู่ในข่ายต้องมีระบบกำจัดน้ำเสีย เช่น อาคารชุด หอพัก ต้องแสดงรายการคำนวณ 1 ชุดพร้อมแบบแปลนการกำจัดน้ำเสีย จำนวน 2 ชุด

**ค่าธรรมเนียมค่าธรรมเนียมการออกใบอนุญาต**

 (1) อาคารที่ใช้เพื่อการอยู่อาศัยไม่เกินสองชั้นและมีพื้นที่ทุกชั้นในหลังเดียวกันรวมกัน ไม่เกิน 150 ตารางเมตร หรืออาคารที่ใช้เพื่อเก็บผลผลิตผลทางการเกษตรที่มีพื้นที่ทุกชั้นในหลังเดียวกันรวมกันไม่เกิน 100 ตารางเมตรหรืออาคารเพื่อการเลี้ยงสัตว์ที่มีพื้นที่ทุกชั้นในหลังเดียวกันรวมกันไม่เกิน 100 ตารางเมตร หรือรั้ว กำแพง หรือประตูที่เป็นอาคารตามกฎหมายว่าด้วยการควบคุมอาคาร ให้เก็บในอัตรา ดังต่อไปนี้

(ก) ใบอนุญาตก่อสร้าง ฉบับละ 20 บาท

(ข) ใบอนุญาตดัดแปลงอาคาร ฉบับละ 10 บาท

(ค) ใบอนุญาตรื้อถอน ฉบับละ 10 บาท

(ง) ใบอนุญาตเคลื่อนย้าย ฉบับละ 10 บาท

(จ) ใบอนุญาตเปลี่ยนการใช้ ฉบับละ 20 บาท

(ฉ) ใบแทนใบอนุญาต ฉบับละ 5 บาท

(2)อาคารอื่นนอกจากอาคารตาม (1) ให้เรียกเก็บในอัตรา ดังต่อไปนี้

(ก) ใบอนุญาตก่อสร้าง ฉบับละ 200 บาท

(ข) ใบอนุญาตดัดแปลง ฉบับละ 100 บาท

(ค) ใบอนุญาตรื้อถอน ฉบับละ 50 บาท

(ง) ใบอนุญาตเคลื่อนย้าย ฉบับละ 50 บาท

(จ) ใบอนุญาตเปลี่ยนการใช้ ฉบับละ 200 บาท

(ฉ) ใบรับรอง ฉบับละ 100 บาท

(ช) ใบแทนใบอนุญาตหรือใบแทนใบรับรอง ฉบับละ 10 บาท

ข้อ 2 ให้กำหนดค่าธรรมเนียมการต่ออายุใบอนุญาต ดังต่อไปนี้

(1) อาคารที่ใช้เพื่อการอยู่อาศัยไม่เกินสองชั้นและมีพื้นที่ทุกชั้นในหลังเดียวกันรวมกันไม่เกิน 150 ตารางเมตร หรืออาคารที่ใช้เพื่อเก็บผลิตทางการเกษตรที่มีพื้นที่ทุกชั้นในหลังเดียวกันรวมกันไม่เกิน 100 ตารางเมตร หรืออาคารเพื่อการเลี้ยงสัตว์ที่มีพื้นที่ทุกชั้นในหลังเดียวกันรวมกันไม่เกิน 100 ตารางเมตร หรือรั้ว กำแพง หรือประตูที่เป็นอาคารตามกฎหมายว่าด้วยการควบคุม ให้เรียกเก็บในอัตรา ดังต่อไปนี้

(ก) ใบอนุญาตก่อสร้าง ฉบับละ 20 บาท

(ข) ใบอนุญาตดัดแปลงอาคาร ฉบับละ 10 บาท

(ค) ใบอนุญาตรื้อถอน ฉบับละ 10 บาท

(ง) ใบอนุญาตเคลื่อนย้าย ฉบับละ 10 บาท

(2) อาคารอื่นนอกจากอาคารตาม (1) ให้เรียกเก็บในอัตรา ดังต่อไปนี้

(ก) ใบอนุญาตก่อสร้าง ฉบับละ 200 บาท

(ข) ใบอนุญาตดัดแปลง ฉบับละ 100 บาท

(ค) ใบอนุญาตรื้อถอน ฉบับละ 50 บาท

(ง) ใบอนุญาตเคลื่อนย้าย ฉบับละ 50 บาท

**ค่าธรรมเนียมการตรวจแบบแปลนก่อสร้างหรือดัดแปลงอาคาร (คิดตามพื้นที่อาคารแต่ละชั้นรวมกัน)**

* อาคารสูงไม่เกิน 2 ชั้นหรือสูงไม่เกิน 12 เมตร ตารางเมตรละ 0.๕0 บาท
* อาคารสูงเกิน ๒ ชั้น แต่ไม่เกิน ๓ ชั้น หรือสูงเกิน ๑๒ เมตร แต่ไม่เกิน ๑๕ เมตร ตารางเมตรละ ๒ บาท
* อาคารสูงเกิน ๓ ชั้น หรือสูงเกิน ๑๕ เมตร ตารางเมตรละ ๔ บาท
* พื้นที่หรือสิ่งที่สร้างขึ้นเพื่อใช้เป็นที่จอดรถยนต์ ที่กลับรถยนต์ และทางเข้าออกของรถ ตารางเมตรละ 0.๕0 บาท
* ป้ายคิดพื้นที่รวมกัน ตารางเมตรละ ๔ บาท
* เขื่อน ท่อระบายน้ำ รั้วหรือกำแพง รวมประตู คิดตามความยาวเมตรละ ๑ บาท



**การขออนุญาตติดคันหินทางเท้าใช้ที่สาธารณะ เชื่อมทาง เชื่อมท่อระบายน้ำ**

หลักฐาน

1. ผังบริเวณ แบบแปลน และรายละเอียดการขออนุญาต จำนวน 2 ชุด
2. แบบคำขออนุญาตตัดคัดหินทางเท้า ลดระดับคันหิน ทางเท้า เชื่อมท่อระบายน้ำและทางเชื่อมในที่สาธารณะ
3. สำเนาหนังสือรับรองบริษัทหรือนิติบุคคลแสดงกรรมการผู้มีอำนาจลงนามและวัตถุประสงค์ทุกหน้าที่มีอายุไม่เกิน ๖ เดือน และให้กรรมการผู้มีอำนาจลงนามรับรองสำเนาพร้อมประทับตราบริษัท
4. สำเนาหรือภาพถ่ายโฉนดที่ดินขนาดเท่ากับต้นฉบับทุกหน้า (ห้ามย่อหรือขยายส่วน) และเจ้าของที่ดินลงนามรับรองสำเนาทุกหน้า (กรณีเจ้าของที่ดินเป็นบริษัทหรือนิติบุคคลและจะต้องให้กรรมการผู้มีอำนาจรับรองสำเนาทุกหน้า พร้อมประทับตราบริษัทในเอกสาร)
5. หนังสือแสดงความยินยอมของเจ้าของที่ดิน (กรณีที่ผู้ขออนุญาตไม่ใช่เจ้าของที่ดิน)
6. บัตรประจำตัวประชาชนและทะเบียนบ้านของผู้ขออนุญาต ผู้รับมอบอำนาจ ผู้มีอำนาจลงนามแทนนิติบุคคลและเจ้าของที่ดิน
7. สำเนาใบอนุญาตก่อสร้างอาคารจากกรุงเทพมหานคร (แบบ อ.๑) หรือแผนผังการจัดสรรที่ดินที่ได้รับอนุญาต หรือ เป็นมติคณะกรรมการจัดสรรที่ดิน

**ค่าธรรมเนียม**

* ตัดคันหินคิดตามความยาว เมตรละ ๒00 บาท และตัดทางเท้า

ตารางเมตรละ ๒00 บาท

* ตั้งวางของในที่สาธารณะ ตารางเมตรละ ๕0/เดือน
* ค่าธรรมเนียมการอนุญาต เรื่องละ ๒0 บาท

**การขออนุญาตขุดดิน ถมดิน (พื้นที่เกิน ๒,000 ตารางเมตร)**

หลักฐาน

1. ใบแจ้งการขุดดิน/ถมดิน ตามพระราชบัญญัติการขุดดินและถมดิน พ.ศ. 2543 (แบบ ด.๑)
2. ใบรับแจ้งการขุดดิน/ถมดิน ตามพระราชบัญญัติการขุดดินและถมดิน พ.ศ. 2543 (แบบ ด.๒)
3. หนังสือแสดงความยินยอมของเจ้าของที่ดิน (แบบ ด.๓)
4. หนังสือมอบอำนาจ (แบบ ด.๔)
5. หนังสือรับรองของผู้ประกอบวิชาชีพวิศวกรรมควบคุม (แบบ ด.๕)
6. ผังบริเวณ แบบแปลน และรายละเอียดการขออนุญาต จำนวน ๓ ชุด
7. สำเนาหนังสือรัยรองบริษัทหรือนิติบุคคลแสดงกรรมการผู้มีอำนาจลงนาม และวัตถุประสงค์ทุกหน้าที่มีอายุไม่เกิน ๖ เดือน และให้กรรมการผู้มีอำนาจลงนามรับรองสำเนาพร้อมประทับตราบริษัท
8. สำเนาหรือภาพถ่ายโฉนดที่ดินขนาดเท่ากับต้นฉบับทุกหน้า (ห้ามย่อหรือขยายส่วน) และเจ้าของที่ดินลงนามรับรองสำเนาทุกหน้า (กรณีเจ้าของที่ดินเป็นบริษัทหรือนิติบุคคลจะต้องให้กรรมการผู้มีอำนาจลงนามรับรองสำเนาทุกหน้าพร้อมประทับตราบริษัทในเอกสาร)
9. สำเนาบัตรประจำตัวประชาชนและสำเนาทะเบียนบ้านของผู้ขออนุญาต ผู้รับมอบอำนาจ ผู้มีอำนาจลงนามแทน นิติบุคคลและเจ้าของที่ดิน พร้อมลงนามรับรองสำเนาทุกหน้า

 10. สำเนาใบอนุญาตก่อสร้างอาคารจากกรุงเทพมหานคร (แบบ อ.๑) หรือแผนผังการ จัดสรรที่ดินที่ได้รับอนุญาต หรือเป็นมติคณะกรรมการจัดสรรที่ดิน

**ค่าธรรมเนียม**

* ใบรับแจ้งการขุดดินหรือถมดิน ฉบับละ ๕00 บาท
* ตั้งวางของในที่สาธารณะ ตารางเมตรละ ๕ บาท/เดือน
* ค่าธรรมเนียมการอนุญาต เรื่องละ ๒0 บาท

**การร้องเรียน เรื่อง ที่อยู่ในความดูแลของกองช่าง**

(การปรับปรุงถนน ซ่อมถนนชำรุด แก้ไขปัญหาน้ำท่วมขัง ท่อระบายน้ำอุดตัน ขุดลอกคู คลอง การก่อสร้างอาคาร ฯลฯ)

หลักฐาน

* 1.บัตรประจำประชาชนของผู้แจ้ง
* 2.เอกสารคำร้องแจ้งเรื่องที่ร้องเรียนหรือได้รับความเดือดร้อน พร้อมระบุสถานที่ และความประสงค์ให้แก้ไข

